Félagakerfi hefur markað eftirfarandi öryggisstefnu til þess að standa vörð um upplýsingaeignir viðskiptavina . Að vera leiðandi hugbúnaðarfyrirtæki er varðar öryggi upplýsingaeigna . Að gera réttar upplýsingar aðgengilegar fyrir rétta aðila með öruggum hætti . Að upplýsingaöryggi sé mikilvægur og sýnilegur þáttur í allri starfsemi fyrirtækisins . Að allir starfsmenn Félagakerfa séu bundnir trúnaði um upplýsingar viðskiptavina þess og skuldbundnir til að vernda gögn félagsins og upplýsingakerfi . Allir starfsmenn Félagakerfa skulu undirrita trúnaðaryfirlýsingu þess efnis . Að upplýsingaeignir , kerfi og ferlar séu endurskoðaðir með reglulegu millibili og yfirfarnir af óháðum þriðja aðila með sérhæfingu í upplýsingaöryggi . Að fylgja góðum viðskiptaháttum , lögum og persónuvernd til að tryggja hagsmuni viðskiptavina . Að Félagakerfi styðjist við vottuð og skilvirk stjórnkerfi upplýsingaöryggis . Stjórnkerfi þessara fyrirtækja fylgja viðurkenndum bestu aðferðum til að verja upplýsingaeignir fyrirtækisins jafnt og viðskiptavina gegn ytri og innri ógnum . Að starfrækja skilvirk öryggiskerfi að húsnæði og upplýsingakerfum fyrirtækisins með það að markmiði að vernda upplýsingaeignir . Félagakerfi mun hlíta lögum nr. 77 / 2000 um persónuvernd og meðferð persónuupplýsinga . Allir starfsmenn Félagakerfa skulu kynna sér þau lög til hlítar . Í þeim tilfellum þar sem persónuupplýsingar eru skráðar skuldbindur Félagakerfi sig til þess að vernda þær og mun ekki miðla persónuupplýsingum til þriðja aðila án samþykkis notenda ( eiganda persónuupplýsinganna ) eða í kjölfar dómsúrskurðar . Sömu lögmál eiga við í þeim tilfellum þar sem við meðhöndlum persónuupplýsingar fyrir viðskiptavini okkar . Félagakerfi mun ekki hýsa persónuleg gögn notenda . ÖryggisstjórnÖryggisstjórn fer með yfirumsjón á öryggi er tengist þróunarumhverfi Félagakerfa , ferlum og þeim atriðum sem snúa að upplýsingaeignum fyrirtækisins jafnt og viðskiptavina . Ráðið ber ábyrgð á framgangi og eftirfylgni verkefna tengdum upplýsingaöryggi . Jafnframt ber ráðið ábyrgð á öryggisstefnu félagsins t.a.m. að uppfærslur á henni og sjá til þess að starfsmenn framfylgi settum reglum . ÁbyrgðÍ öryggisráði sitja Guðmundur Sigursteinn Jónsson ( öryggisstjóri ) , Birgir Hrafn Birgisson , Björn Halldór Helgason og Orri Arnarsson . Starfsmenn eru skuldbundnir til að kynna sér til hlítar og skrifa undir öryggisstefnuna sem og trúnaðaryfirlýsingu . TilkynningarskyldaStarfsmönnum Félagakerfa og viðskiptavina þess ber skylda til að láta öryggisstjórn / öryggisstjóra vita um leið og viðkomandi uppgötvar öryggisfrávik og / eða aðstæður þar sem persónuleg gögn eða önnur viðkvæm gögn eru sýnileg þeim sem þau ættu ekki að vera , sem og að láta vita og kanna betur ef grunur er um veikleika í kerfum Félagakerfa sem gæti valdið því að viðkvæmar upplýsingar séu berskjaldaðar . Sjá nánar í kaflanum um viðbrögð við öryggisfráviki . Verði starfsmaður / viðskiptavinur var við öryggisfrávik ber honum skylda til að tilkynna það án tafar til öryggisstjóra Félagakerfa ( [ email protected ] ) eða sími 449-0975 . Fyrstu viðbrögð við öryggisfráviki geta skipt sköpun og því hafa Félagakerfi sett upp aðgerðaráætlun í eftirfarandi skrefum . Punkta niður hvenær viðkomandi varð var við öryggisfrávik . Virkja viðbragðsteymi ( öryggisstjórn ) . Viðbragðsteymi metur öryggisfrávikið tekur ákvörðun um hvað þarf að gerast strax t.d. taka veflausn eða vefþjón niður . Kalla til óháða öryggisaðila til þess að hefja greiningarvinnu . Ef á við , hafa samband við lögreglu eftir að hafa talað við lögfræðing . Skrifa niður öll skref sem tekin eru og af hverju þau eru tekin . Þessi skýrsla á að vera uppfærð þangað til málinu er talið lokið .